《庐山道中望天池诸寺》
宋代·李彭

篮舆造林口，暝色归暮田。槁木半摇落，群峰翠回旋。

翳翳云门塔，霏霏祇树烟。夕梵落云际，微钟下遥天。

平时笑傲处，真成观辋川。岩壑事难必，赏心难舍旃。

还将九节杖，踏月上危颠。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。